Եվ վերջապես` ի՞նչ սկզբունքով է որոշվում աշխատանքի կարևորությունը, վտանգավորությունն ու վաստակը: 1990-ականների Արցախյան ազատամարտում ազերի ելուզակների հետ կռվի տվող մարտիկներն անկարևո՞ր ու անվտա՞նգ աշխատանք էին անում, որ այսօր գրոշաչափ թոշակ ու նպաստ են ստանում, իսկ ոմանք էլ` կիսաքաղց վիճակում են: Ու եթե բյուջեում գումարներ կան ոմանց աշխատավարձի ու թոշակի բարձրացման համար, արդյո՞ք ճիշտ չէր լինի դրանք այլ խավերի հատկացնել: